ส่อง 2 หุ้นอสังหาฯน่าเก็บ ชูกำไรโตโดดเด่น-พี/อีถูก-แถมยีลด์หรู
ส่อง 2 หุ้นอสังหาฯน่าเก็บ ชูกำไรเติบโต-พี/อีถูก-แถมยีลด์หรู
6 มี.ค. 2560

บล.ฟินันเซีย ไซรัส ระบุในบทวิเคราะห์วันนี้ (6 มี.ค.) ว่า กำไรปกติไตรมาส 4/59 ของกลุ่มอสังหาริมทรัพย์ +50% เทียบไตรมาสก่อนหน้า เพราะผู้ประกอบการต่างเร่งโอนก่อนสิ้นปี แต่ -9% เทียบช่วงเดียวกันของปีก่อนเพราะหมดมาตรการรัฐที่ทำให้ยอดโอนกระจุกในไตรมาส 4/59-ไตรมาส 2/59 กำไรทั้งปี 59 โตเพียง 2% เทียบช่วงเดียวกันของปีก่อนความลำบากในปีก่อนคือกำลังซื้อในตลาดกลาง-ล่างที่หายไป ผู้ประกอบการไปแข่งกันที่ตลาดบนและพึ่งพาสินค้าแนวราบมากกว่าแนวสูง (ถูกกดดันอีกด้านจากที่ดินแพงขึ้น)
สถานการณ์ยังต่อเนื่องมาถึงปัจจุบัน บวกกับการขายโครงการใหม่ได้น้อยในปีก่อนทำให้ Backlog ที่จะโอนในปีนี้มีไม่มาก เลือกเพียง SPALI (ราคาเป้าหมาย 30 บาท) และ AP (ราคาเป้าหมาย 9 บาท) ที่กำไรโตดีกว่ากลุ่ม PE ถูกกว่า และ Dividend yield ดี 
 